|  |  |
| --- | --- |
| **Припрема за час** | |
| Предмети | Српски језик, Моја отаџбина Србија, Основи културе српског народа |
| Наставна јединица | **Занимања** |
| Узраст | Млађи, средњи и старији |
| Наставник | Милија Јевремовић |
| Област | Бонди/Париски регион, Француска |
| Трајање | Три школска часа |
| Циљеви часа | |
| Образовни: | 1. Мотивисање ученика за активно учешће на часу 2. Упознавање са појмом занимања и њиховом улогом у друштву 3. Усвајање правописних и граматичких правила правила у вези са наставном јединицом 4. Обнављање знања из граматике: именице, придеви, глаголи, прилошке одредбе за време, локатив, једнина/множина именица 5. Подстицање вербалног језичког израза код ученика 6. Развијање језичке културе |
| Васпитни: | 1. Развијање љубави према српском језику и култури 2. Развијање радозналости према различитим врстама занимања и њиховој улози у савременом животу 3. Неговање културе говора |
| Практични: | 1. Оспособљавање ученика за читање, разумевање и тумачење ћириличног текста 2. Развијање способности ученика за служењем информацијама у тексту и вантекстовном окружењу 3. Оспособљавање ученика за издвајање кључних појмова 4. Развијање критичког мишљења на дату тему 5. Развијање способности кратке и јасне усмене продукције наученог |
| Наставне методе | Дијалошка, монолошка, текстовна, комуникативна, игровна |
| Облици рада | Индивидуални, фронтални |
| Наставна средства | Power Point презентација, аутор Милија Јевремовић  Квиз: https://wordwall.net/hr/resource/29380754/zanimanja-revizija  Видео-запис: Рибља чорба – Пекар, лекар, апотекар/ https://youtu.be/VZkACJmcZc0 |
| Литература | Јован Јерковић, Митар Пешикан, Мато Пижурица, „Правопис српског језика“,  Гордана Штасни, Наташа Добрић, Александар Милановић, Драгана Милановић, Српски језик и култура изражавања, сви узрасти, Завод за уџбенике, Београд, 2011.  Предлошци: Жаклина Сувајац, Кад порастеш шта ћеш бити, песма Занимања  Наташа Милићевић Добромиров, Биљана Новковић Аџаип, Учимо српски 1, Азбукум, Нови Сад, 2020.  Извори на интернету:  https://theodorateaching.com/lesson/13-lekcija-zanimanja/ |

Извор: презентација „Занимања“ (приказ на часу)

**Концепт часа**

**Уводни део:**

Мотивациони разговор

1. Шта су занимања?
2. Која занимања видиш на слици?
3. Која још занимања постоје?

Слушање песме Рибље чорбе „Пекар, лекар, апотекар“ – корелација са музичком културом.

**Оперативни део:**

Дискусија на тему Зашто су занимања важна.

Објасни речи: радити, бавити се нечим, успех, зарадити, трудити се, таленат, жеља, инспирација, сањати, подршка, упорност, образовање.

Ученици се емотивно приближавају тему кроз одговоре на питања чиме се њихови родитељи баве: Шта раде твоји мама и тата? Чиме се они баве? Да ли ти се свиђа њихово занимање?

Презентација нуди илустративне примере различитих професија што отвара простор за разговор о истима: улога у друштву, значај и важност занимања, алати, оруђа…Ученици се на тај начин упознају са занимањима за која до сада нису чули, самим тим богате вокабулар усвајајући нове речи.

Вежбања су осмишљена тако да ангажују различите способности ученика – од читања, писања, решавања квиза, преко одговора на сложеније граматичке захтеве – граматичке категорије речи, врсте речи, синтакса, падежи, са посебним освртом на локатив; затим развијање компетенције читање и разумевање текста кроз попуњавање празнина у одређеним задацима. Тема је погодна за корелацију са музичком културом, географијом, историјом (занимања у прошлости) и отвара простор за реализацију радионице: израда различитих алата од глине и пластелина.

Почетници: Након уводног разговора, ученици добијају материјал са пописом занимања. Затим раде сликовну игру-најпре посматрају слике, затим повезују занимања и алате, секу појмове са називима занимања и установа и лепе их на одговарајуће место. Редослед материјала дат у именованим документима (од материјала 1 до материјала 5).

Млађи узраст. Након уводног разговора, ученици добијају листић са пописом занимања (Материјал 1 и 2: Занимања уопштено). Пошто се информишу о томе која све занимања постоје, раде наставне листиће са песмом Занимања (Материјал 3 и 4: Песма Занимања). Ради утврђивања наставне јединице дају се листићи: Материјал 5 и 6: Погоди ко сам и Материјал 10: Ко где ради-вежбања. За домаћи задатак предвиђени су наставни листићи: Материјали 7, 8 и 9.

Средњи узраст: Након уводног разговора и погледане презентације, ученици средњег узраста добијају песму Жаклине Сувајац Кад порастеш шта ћеш бити: Материјал 1. Затим се ученицима деле граматичка вежбања на тему Занимања: граматичке катерије речи, врсте речи, падеж локатив, корелација са географијом (аеродром у Београду), на основу слике одговори на питања и писана вежба: Шта бих желео да будем кад порастем: Материјали 2 и 3. За домаћи задатак ученици добијају Материјал 4: Напиши занимања, спој занимања са називима.

Старији узраст: Након уводног разговора, ученици добијају наставни листић са песмом Рибље чорбе Пекар, лекар, апотекар: Материјал 1. По урађеној анализи добијају граматичка вежбања на тему Занимања: граматичке категорије речи, врсте речи, падежи (са посебним освртом на локативом), затим показују вештину читања и разумевања прочитаног кроз рад на тексту и најзад имају писану вежбу Шта бих волео да будем кад порастем: Материјал 2. За домаћи задатак ученици треба на основу слика да напишу и опишу занимање: Материјал 3.

**Завршни део**: Значај и улога занимања у друштву. Подстицање радозналости код ученика за различите врсте занимања. Истицање улоге образовања.

Домаћи задатак: Наставни листови за све узрасте.